YGG เคาะราคาไอพีโอ 5 บ./หุ้น ปักธงเทรด 7 ม.ค.63 ชูเบอร์หนึ่ง “กราฟิก-แอนิเมชัน-เกม” ไทย
YGG เคาะราคาไอพีโอ 5 บ./หุ้น ปักธงเทรด 7 ม.ค.63 ชูเบอร์หนึ่ง “กราฟิก-แอนิเมชัน-เกม” ไทย
YGG เคาะราคาไอพีโอ 5 บ./หุ้น ปักธงเทรด 7 ม.ค.63 ชูเบอร์หนึ่ง “กราฟิก-แอนิเมชัน-เกม” ไทย
23 ธ.ค. 2562

บริษัท อิ๊กดราซิล กรุ๊ป จำกัด (มหาชน) หรือ YGG กำหนดราคาเสนอขายหุ้นสามัญเพิ่มทุนให้แก่ประชาชนเป็นครั้งแรก (IPO) จำนวน 45 ล้านหุ้น ในราคาหุ้นละ 5 บาท มูลค่าที่ตราไว้ (พาร์) 0.50 บาท โดยจะเปิดให้จองซื้อระหว่างวันที่ 25-27 ธันวาคม 2562 เตรียมเข้าซื้อขายในตลาดหลักทรัพย์ เอ็ม เอ ไอ (mai) ในวันที่ 7 มกราคม 2563 นี้ ในกลุ่ม service โดยใช้ชื่อย่อในการซื้อขายว่า YGG
ด้านนายธนัช จุวิวัฒน์ ประธานกรรมการบริหาร YGG กล่าวว่า บริษัทฯ เตรียมนำเงินไปใช้ขยายอาคารสำนักงานแห่งใหม่ในกรุงเทพฯ และลงทุนจัดตั้งบริษัทย่อยในต่างประเทศ เพื่อขยายขอบเขตการให้บริการลูกค้าในภูมิภาคเอเชีย และอเมริกา
“การเข้าระดมทุนในตลาดหลักทรัพย์ mai ในครั้งนี้ ถือเป็นการสร้างโอกาสในการเติบโตให้กับธุรกิจของ YGG ทั้งในและต่างประเทศ ซึ่งตลาดมีมูลค่ามหาศาล ทำให้ผลการดำเนินงานมีโอกาสการเติบโตอย่างก้าวกระโดด และทำให้บริษัทฯเป็นที่ยอมรับของลูกค้า และเชื่อมั่นในแบรนด์ที่มีความแข็งแกร่ง ภายหลังเข้าจดทะเบียนในตลาดหลักทรัพย์ mai” นายธนัช กล่าว
นายธนัช กล่าวอีกว่า ที่ผ่านมาผลงานของบริษัทฯได้รับการยอมรับจากลูกค้าทั้งในและต่างประเทศ จากการส่งมอบงานโฆษณา ภาพยนตร์ แอนิเมชัน งานคอมพิวเตอร์กราฟฟิก และเกม ที่คุณภาพมาตรฐานสามารถแข่งขันกับต่างชาติได้ ซึ่งเห็นได้จากการส่งมอบงานให้ลูกค้า แทบจะไม่ต้องมาแก้ไขงานตามหลังอีก ลูกค้ามีการแนะนำปากต่อปาก
ล่าสุดบริษัทฯ ได้งานของเน็ตฟลิกซ์ ที่ทำซีรีส์เรื่อง “เคว้ง” โดยได้ทำ CG ในตอนใหญ่ๆ ที่สำคัญๆ หนังฟอร์มยักษ์จากประเทศจีนที่กำลังจะฉายเรื่อง “นาจา” หนังฟอร์มยักษ์ ที่กำลังจะฉายในโรงภาพยนตร์ ในเดือนธันวาคมนี้ YGG ก็เป็นส่วนหนึ่งในกระบวนการผลิต โดยปัจจุบันบริษัทฯ มีงานในมือที่รอทยอยส่งมอบประมาณ 57 ล้านบาท และอยู่ระหว่างเข้ารับงานใหม่ในหลายโปรเจค
อนึ่ง YGG ประกอบธุรกิจออกแบบและจัดทำคอมพิวเตอร์กราฟิกเกี่ยวกับงานโฆษณาภาพยนตร์,แอนิเมชัน และเกม โครงสร้างรายได้ของบริษัทประมาณ 70% มาจากต่างประเทศ (จีน และญี่ปุ่น) และในประเทศ 30% โดยในช่วง 3 ปีที่ผ่านมา (2559-2561) บริษัทฯ มีกำไรสุทธิอยู่ที่ 28.14 ล้านบาท 14.02 ล้านบาท และ 21.09 ล้านบาทตามลำดับ ขณะที่งวด 9 เดือนแรกของปี 2562 มีกำไรสุทธิ 41.31 ล้าน
คอมพิวเตอร์กราฟฟิกงานโฆษณา ภาพยนตร์-แเอนิเมชัน-เกม เบอร์หนึ่งของเมืองไทย ที่ได้รับการยอมรับจากลูกค้าทั้งในประเทศไทยและต่างประเทศ เคาะราคาไอพีโอหุ้นละ 5 บาท ได้ฤกษ์ลงสนามเทรดตลาดหลักทรัพย์ mai วันที่ 7 ม.ค. 63 นี้ ชูจุดแข็งผลงานมีคุณภาพ-มาตรฐานสากล เตรียมนำเงินไปใช้ขยายสาขาแห่งใหม่ในกรุงเทพฯและตั้งบริษัทย่อยในต่างประเทศ ลุยให้บริการลูกค้าในภูมิภาคเอเชียและอเมริกา หนุนรายได้โตก้าวกระโดด